stanford-oval/wikipedia huggingface dataset:
Risto Kaskilahti
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1989 | Seitsemän veljestä | Toukolainen |
| 1991 | Pakanamaan kartta | musiikkitarkkailija |
| 1993 | Joulukalenteri | poliisi Rillirousku |
| 1993 | Hobitit | Milo Onkaloinen |
| 1993 | Tuntemattomalle jumalalle | hovimestari |
| 1993–1994 | Viimeiset siemenperunat | Kuupakka |
| 1995 | Ottaako sydämestä? |  |
| 1996 | Ilman kavaluutta | nakinmyyjä |
| 1996 | Peltiheikit | Kepa |
| 1998 | Konstan koukkuja |  |
| 1997–1998 | Ihmeidentekijät | Keijo Kolehmainen |
| 2000 | Kylmäverisesti sinun |  |
| 2000 | Parhaat vuodet | Keijo Kolehmainen |
| 2001 | Seitsemän | Vesa Salakari |
| 2003 | Kansankynttilät | Yves Wuolle |
| 2004–2005 | Saunavuoro | monia rooleja |
| 2005 | Tahdon asia | bionentalainen |
| 2009 | Kolmen kopla |  |
| 2017 | Kolmistaan | Jalmari |
| 2019 | Roba | riitelevä mies |
| 2022–2023 | Kummeli esittää: Kontio & Parmas | Keijo-Sinikka Kahvipannu-Varsiselleri |
Aiheesta muualla

Risto Kaskilahti Elonetissä.
Risto Kaskilahti Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Ritva  Elonet
Luettelo televisiosarjan Salatut elämät keskeisistä tapahtumapaikoista

Tämä artikkeli käsittelee suomalaisen televisiosarjan Salatut elämät keskeistä tapahtumapaikkaa, Pihlajakatu 23:a.
Pihlajakatu 23

Pihlajakatu 23 on kerrostalo, jonka B-rapussa suurin osa sarjan hahmoista asuu. A-rappua tai C-rappua ei sarjassa ole ikinä nähty, mutta niistä on kuitenkin ollut puhetta. Pihlajakatu 23:een valmistui hissi vuonna 2005.
Hissin valmisteluvaiheissa Oona Kiviranta putosi kuiluun mentyä leikkimään sen reunalle. Oona kuitenkin selvisi putoamisesta. Lokakuussa 2018 esitetyssä jaksossa paljastettiin, että ullakkokerrokseen aiotaan rakentaa uusi asunto. Tammikuussa 2019 Tero Puustinen puukotti Sami Kososen hississä kuoliaaksi.
Pihlajakatu 23 > Asukkaat sarjan alussa

kerros
B1: Asukkaita ei näytetty.
B2: Taalasmaa – Ulla Taalasmaa, Seppo Taalasmaa ja Elina "Lellu" Taalasmaa
B3: Asukkaita ei näytetty.
kerros
B4: Vainio – Jenni Vainio ja Katja Vainio
B5: Puustinen – Tyyne Puustinen
B6: Asukkaita ei näytetty.
kerros
B7: Laitela – Ismo Laitela, Kalle Laitela ja Miia Laitela
B8: Kiviranta – Laura Kiviranta
B9: Salin – Jukka Salin, Hanna Salin, Saku Salin, Aleksi Salin ja Silja Salin
kerros
Ullakkoasunto B10: Asunto nähtiin ensimmäisen kerran vuonna 2001. Maarit Salin osti kyseisen asunnon samana vuonna.
Ullakkoasunto B11: Asunto nähtiin sarjassa ensimmäisen kerran vuonna 2018. Kalle Laitela osti kyseisen asunnon samana vuonna.
Pihlajakatu 23 > Nykyiset asukkaat

kerros
B1: Aure – Asukkaita ei ole näytetty.
B2: Taalasmaa – Kari, Salla ja Tukku Taalasmaa
B3: Kajander - Matias ja Laila Kajander.
kerros
B4: Nikkinen / Ekholm – Aki Nikkinen sekä Henrik ja Erika Ekholm
B5: Tamminen / Harju – Eva ja Nadja Tamminen sekä Kristian Harju
B6: Lilja – Asukkaita ei ole näytetty.
kerros
B7: Sievinen / Korhonen – Lasse Sievinen ja Jutta Korhonen
B8: Axelsson – Noel ja Daniela Axelsson
B9: Laitela – Kalle Laitela
kerros
B10: Viitamäki / Aalto / Mustavaara / Tamminen / Sievinen – Jiri Viitamäki, Anniina Aalto, Magnus Mustavaara, Nella Tamminen ja Joonatan Sievinen
B11: Eerikäinen / Kurki – Linda Eerikäinen ja Marianna Kurki
Pihlajakatu 23 > Kellarikerros

Aiemmin sarjassa näytettiin talon kellaria ja saunaa, nykyään pelkästään saunaa. Kellarissa oli vuosina 1999–2005 biljardipöytä ja vuosina 2005–2009 kuntosali. Sen jälkeen kellarissa on ollut Sievisten perheen vanha sohva, jossa varsinkin talon nuoriso vietti aikaansa. Kellarissa sijaitsi myös häkkivarasto, jota näytettiin vuosina 1999–2006 sekä syksyllä 2010, kun talossa vallitsi rikosaalto, jossa muun muassa Isabella Holmin taulut varastettiin. Vuonna 2009 kellarissa esitettiin Oona Kivirannan ohjaama lyhytelokuva Elävien kuolleiden pyykkipäivä. Videonauhat olivat kuitenkin menneet sekaisin, ja elokuvaruudulla näkyikin Kari Taalasmaan ja Isabella Holmin rakkausvideo sängyssä.
Muiden sarjassa esiintyvien henkilöiden asuin- ja olinpaikat

Dahlia Mustavaara asuu Majatalo Amandassa Aaro Vaalanteen kanssa.
Aaro Vaalanne asuu Majatalo Amandassa Dahlia Mustavaaran kanssa.
Ismo Laitela asuu vuokraamassaan rivitaloasunnossa Lusissa.
Tapahtumapaikkoina toimivia yrityksiä

Sarjassa on vuosien varrella toiminut monia erilaisia yrityksiä, ravitsemusalalta kuntosaleihin. Yrityksistä lisää tietoa löytyy niille tehdystä omasta artikkelista.
Muut tapahtumapaikat

Vuonna 2012 sarjassa esiintyi Aaron sen aikainen talo, jossa hän lyhyesti asui myös äitinsä ja Severin kanssa.
Vuonna 2006 ja 2008, sarjassa esiintyi Aaron vuonna 2006 ostama talo, johon hän myös lukitsi Paulan ja myöhemmin Eero, peri talon.
Aiheesta muualla

Viralliset nettisivut
| --- | --- |
Jaksot: Jaksot | Erikois- ja päätösjaksot
Henkilöt: Henkilöt | Poistuneet henkilöt
Paikat: Tapahtumapaikat | Yritykset, tuotemerkit ja puolueet | Ullanlinna
Spin-off-sarjat: Romeo & Rafael Desperados | Lillukanvarsia | Tuuliranta | Young Man, Cash Man | Young Girl, Dream Girl | Satula | Bikineitä ja timantteja | Pihlajakadun tuhmat tädit | Kämppä tyhjänä | Pihlajasatu | Pahainpäivä | Soppatykkimiehet | MC Taalasbiili | Rantabaari
Elokuvat: Nightmare – painajainen merellä | Nightmare 2 – Painajainen jatkuu
Oheismateriaalit: CD-kokoelma | Oheismateriaalit
Soúdanlahti

| Soúdanlahti> Κόλπος Σούδας |
| --- | --- |
 Soúdanlahti ja Akrotírin niemi satelliittikuvassa.
  Soúdanlahti 
Koordinaatit:  35°29′N, 24°6′E
Sijainti:  Kreeta
Valtio:   Kreikka
Merialue:  Egeanmeri, Välimeri
Soúdanlahti (kreik. Κόλπος Σούδας, Kólpos Soúdas; myös Sudanlahti) on lahti Egeanmeressä Kreetan saaren pohjoisrannikolla Kreikassa. Lahti sijaitsee Chanián alueyksikön alueella ja rajautuu pohjoisessa, lännessä ja etelässä Chanián kuntaan sekä etelässä myös Apokóronaksen kuntaan. Lahden pohjoispuolella sijaitsee pyöreähkö Akrotírin niemi.
Soúdanlahti Apterasta nähtynä. Etualalla Izzeddinin linnoitus, taustalla Akrotírin niemi.
USS Harry S. Truman (CVN-75) Soúdanlahdella matkalla Soúdan laivastotukikohtaan.
Soúdan kaupungissa lahden pohjukassa on matkustaja- ja tavarasatama, jonka kautta kulkee yli 300 000 henkilöä joka vuosi. Satamasta pääsee autolautalla esimerkiksi Ateenan kupeessa sijaitsevaan Pireukseen. Satama on Kreetan suurin ja myös yksi koko Kreikan suurimmista, ja lukeutuu maan parhaisiin syviin ankkuripaikkoihin. Myös Kreikan merivoimilla ja Natolla on tukikohdat Soúdassa.
Lahdessa sijaitsevat pienet saaret Soúda ja Palaiósouda eli Maráthi. Lahden rannalla tai sen läheisyydessä sijaitsevat muun muassa antiikin aikaisen Apteran kaupungin rauniot, turkkilaisaikainen Izzeddinin linnoitus sekä toisen maailmansodan aikana kaatuneiden liittoutuneiden hautausmaa.
Aiheesta muualla

Kuvia tai muita tiedostoja aiheesta Soúdanlahti Wikimedia Commonsissa
Kreikan merialueet
| --- | --- |
Egeanmeri:  Almyróksenlahti  Argoliinlahti  Chaniánlahti  Elefsínanlahti  Epídavroksenlahti  Epídavros Limirán lahti  Eteläinen Euboianlahti  Fálironlahti  Gérakaksenlahti  Géranlahti  Ierissóksenlahti  Ikaríanmeri  Iraklioninlahti  Kallonínlahti  Kassándranlahti  Kaválanlahti  Kíssamoksenlahti  Kreetanmeri  Maliakóslahti  Málianlahti  Mégaranlahti  Mirampéllonlahti  Moúdroksenlahti  Myrtóonmeri  Pagasitikóslahti  Petaliónlahti  Pohjoinen Euboianlahti  Saroninlahti  Singitikóslahti  Siteíanlahti  Soúdanlahti  Strymonikóslahti  Thermaïkóslahti  Traakianmeri 
Joonianmeri:  Amvrakikóslahti  Antíkyranlahti  Argostólinlahti  Domvraínanlahti  Itéanlahti  Korintinlahti  Kyparissiakóslahti  Laganáksenlahti  Lakonianlahti  Messenianlahti  Mýrtoksenlahti  Navarínonlahti  Patraksenlahti 
Libyanmeri: Messaránlahti
Gustav Nyman (kemisti)

Gustav (Gustaf) Arthur Nyman (4. heinäkuuta 1906 Urjala – 13. marraskuuta 1992) oli suomalainen kemisti. Hän oli 1941–1946 A. Ahlström Oy:n Varkauden tehtaiden pääkemisti, sitten 1947–1958 sen kemian teollisuuden tehtaan johtaja, Teknillisen korkeakoulun dosentti 1938 ja orgaanisen kemian professori 1954–1971.
Strymonikóslahti

| Strymonikóslahti> Στρυμονικός Κόλπος |
| --- | --- |
 Strymonikóslahti satelliittikuvassa.
  Strymonikóslahti 
Koordinaatit:  40°42′N, 23°49′E
Sijainti:  Makedonia
Valtio:   Kreikka
Merialue:  Traakianmeri, Egeanmeri, Välimeri
Strymonikóslahti (kreik. Στρυμονικός Κόλπος, Strymonikós Kólpos) eli Orfanóksenlahti (Κόλπος Ορφανού, Kólpos Orfanoú; myös Orfaninlahti) on lahti Egeanmereen kuuluvassa Traakianmeressä Makedonian maantieteellisellä alueella Kreikassa.
Strymonikóslahtea ja Asprováltan kaupunki.
Lahden länsiranta kuuluu Vólvin kuntaan, pohjoisranta Amfípolin kuntaan ja koillisranta Pangaíon kuntaan. Lahden rannalla sijaitsevat muun muassa kaupungit Asproválta, Néa Vrasná ja Stavrós. Strymónas- eli Strumajoki, josta lahti on saanut nimensä, laskee lahteen sen pohjoisosassa.
Aiheesta muualla

Kuvia tai muita tiedostoja aiheesta Strymonikóslahti Wikimedia Commonsissa
Kreikan merialueet
| --- | --- |
Egeanmeri:  Almyróksenlahti  Argoliinlahti  Chaniánlahti  Elefsínanlahti  Epídavroksenlahti  Epídavros Limirán lahti  Eteläinen Euboianlahti  Fálironlahti  Gérakaksenlahti  Géranlahti  Ierissóksenlahti  Ikaríanmeri  Iraklioninlahti  Kallonínlahti  Kassándranlahti  Kaválanlahti  Kíssamoksenlahti  Kreetanmeri  Maliakóslahti  Málianlahti  Mégaranlahti  Mirampéllonlahti  Moúdroksenlahti  Myrtóonmeri  Pagasitikóslahti  Petaliónlahti  Pohjoinen Euboianlahti  Saroninlahti  Singitikóslahti  Siteíanlahti  Soúdanlahti  Strymonikóslahti  Thermaïkóslahti  Traakianmeri 
Joonianmeri:  Amvrakikóslahti  Antíkyranlahti  Argostólinlahti  Domvraínanlahti  Itéanlahti  Korintinlahti  Kyparissiakóslahti  Laganáksenlahti  Lakonianlahti  Messenianlahti  Mýrtoksenlahti  Navarínonlahti  Patraksenlahti 
Libyanmeri: Messaránlahti
Kvarnerinlahti

Kvarnerinlahti
Kvarnerinlahti (kroatiaksi Kvarnerski zaljev, ital. Golfo del Quarnaro) on lahti Adrianmeren pohjoisosassa. Lahden pohjukassa sijaitsee Kroatian kolmanneksi suurin kaupunki Rijeka. Kaupungin satama on maan suurin.
Aiheesta muualla

Kuvia tai muita tiedostoja aiheesta Kvarnerinlahti Wikimedia Commonsissa
Bengt Rehbinder

Bengt Rehbinder 1969
Bengt Rehbinder (3. toukokuuta 1911 Ruskeala – 2. marraskuuta 1999 Helsinki) oli suomalainen vuorineuvos ja yritysjohtaja, oppiarvolta lakitieteen lisensiaatti. Hän oli vuodesta 1943 A. Ahlström Oy:n palveluksessa, aluksi lakimiehenä, sitten apulaisjohtaja 1954–1957, johtaja 1957–1960 ja pääjohtaja 1960–1972.
Thermaïkóslahti

| Thermaïkóslahti> Θερμαϊκός Κόλπος |
| --- | --- |
 Thermaïkóslahti satelliittikuvassa.
  Thermaïkóslahti 
Koordinaatit:  40°20′N, 22°46′E
Sijainti:  Makedonia
Valtio:   Kreikka
Merialue:  Egeanmeri, Välimeri
Thermaïkóslahti (kreik. Θερμαϊκός Κόλπος, Thermaïkós Kólpos; myös Thermainlahti, Thessalonikinlahti) on lahti Egeanmeren pohjoisosassa Makedonian maantieteellisellä alueella Kreikassa. Se sijaitsee Thessalonikin kaupungin edustalla Chalkidikín niemimaan kainalossa.
Thermaïkóslahti Peraíasta nähtynä.
Lahti on saanut nimensä Thessalonikin paikalla sijainneen varhaisemman Thermen tai Therman kaupungin mukaan. Roomalaisille lahti oli Thermaicus tai Thermaeus sinus sekä Macedonicus sinus (”Makedonianlahti”).
Lahden länsirannikkoa hallitsevat Ólymposvuoren maisemat. Itärannikon muodostaa Kassándran niemi, joka on läntisin Chalkidikín niemimaan kolmesta Egeanmereen työntyvästä niemestä. Lahden pohjois- ja koillisrantaa hallitsee Thessalonikin metropolialue.
Lahteen laskevat Axiós- eli Vardar-joki sekä Aliákmonas-, Loudías- ja Gallikós-joet. Ne muodostavat yhdessä suuren suisto- eli delta-alueen lahden pohjoisrannikolle Thessalonikin metropolialueen länsipuolelle. Etelämpänä lahteen laskee myös Pineiós-joki.
Aiheesta muualla

Kuvia tai muita tiedostoja aiheesta Thermaïkóslahti Wikimedia Commonsissa
Kreikan merialueet
| --- | --- |
Egeanmeri:  Almyróksenlahti  Argoliinlahti  Chaniánlahti  Elefsínanlahti  Epídavroksenlahti  Epídavros Limirán lahti  Eteläinen Euboianlahti  Fálironlahti  Gérakaksenlahti  Géranlahti  Ierissóksenlahti  Ikaríanmeri  Iraklioninlahti  Kallonínlahti  Kassándranlahti  Kaválanlahti  Kíssamoksenlahti  Kreetanmeri  Maliakóslahti  Málianlahti  Mégaranlahti  Mirampéllonlahti  Moúdroksenlahti  Myrtóonmeri  Pagasitikóslahti  Petaliónlahti  Pohjoinen Euboianlahti  Saroninlahti  Singitikóslahti  Siteíanlahti  Soúdanlahti  Strymonikóslahti  Thermaïkóslahti  Traakianmeri 
Joonianmeri:  Amvrakikóslahti  Antíkyranlahti  Argostólinlahti  Domvraínanlahti  Itéanlahti  Korintinlahti  Kyparissiakóslahti  Laganáksenlahti  Lakonianlahti  Messenianlahti  Mýrtoksenlahti  Navarínonlahti  Patraksenlahti 
Libyanmeri: Messaránlahti
Mórfounlahti

| Mórfounlahti> Κόλπος Μόρφου |
| --- | --- |

  Mórfounlahti 
Koordinaatit:  35°11′25″N, 32°51′04″E
Sijainti:  Kypros
Valtio:  Kypros (Pohjois-Kypros)
Merialue:  Välimeri
Mórfounlahti (kreik. Κόλπος Μόρφου, Kólpos Mórfou, turk. Güzelyurt Körfezi) on lahti Välimeressä Kyproksen saaren luoteisrannikolla. Se on saanut nimensä Mórfoun kaupungista.
Mórfounlahden rannikko kuuluu suurimmaksi osaksi Nikosian alueeseen ja pohjoisosaltaan Kyrenian alueeseen. Rannikko on de facto pääosin Pohjois-Kyproksen turkkilaisen tasavallan hallussa. Pohjois-Kyproksen hallinnon puitteissa lahti kuuluu osittain Lefken alueeseen, pohjoisempana Güzelyurtin alueeseen ja vielä pohjoisempana Girnen alueeseen. Lahteen laskee useita pieniä jokia, jotka saavat alkunsa Tróodos-vuoristosta.
Mórfounlahti panoraamakuvassa.
Aiheesta muualla

Kuvia tai muita tiedostoja aiheesta Mórfounlahti Wikimedia Commonsissa
Voulisméni

| Voulisméni Βουλισμένη |
| --- | --- |
 Voulisméni-järvi ja Ágios Nikólaoksen kaupungin keskusta.
Valtiot:  Kreikka
Paikkakunta:  Ágios Nikólaos, Lasíthi, Kreeta
Koordinaatit:  35°11′26″N, 25°43′02″E
Mittaustietoja
Pinnankorkeus:  0  m 
Suurin syvyys:  64 m
 fiVoulisméni 
Voulisméni (kreik. Λίμνη Βουλισμένη, Límni Voulisméni) on järvi tai nykyisin oikeammin Mirampéllonlahteen yhdistyvä merenlahti Kreetan saarella Kreikassa. Se sijaitsee Ágios Nikólaoksen kaupungin keskustassa saaren itäosassa.
Voulisméni-järven mereen yhdistävä kanava.
Voulisméni oli alun perin makeavetinen järvi. Se yhdistettiin kanavalla mereen vuosina 1867–1871. Nykyisin se toimii kaupungin venesatamana ja sen ympärillä on lukuisia kahviloita ja ravintoloita. Järven suurin pituus on noin 137 metriä ja suurin syvyys noin 64 metriä.
Järven geologia on erikoinen, koska se on poikkeuksellisen syvä muuhun kokoonsa nähden. Aiemmin sitä on ehdotettu vanhaksi tulivuoren kraatteriksi. Kerrotaan, että Santorínin tulivuoren purkauduttua vuonna 1956 järvessä olisi tapahtunut erikoisia ilmiöitä, millä perusteella niiden on ehdotettu olevan jotenkin yhteydessä toisiinsa. Toisen, tuoreemman näkemyksen mukaan Voulisméni saattaa olla maanalaisen joen suu. Paikallisen urbaanilegendan mukaan järvi olisi pohjaton, ja sitä kutsutaankin usein ”Pohjattomaksi järveksi”. Sen todellinen syvyys mitattiin vasta vuonna 1853, kun brittiläinen amiraali Thomas Spratt luotautti sen.
Saksalaisten sanotaan upottaneen syvän järven pohjalle paljon sotamateriaalia vetäytyessään saarelta vuonna 1944, mutta tätä ei ole pystytty todistamaan.
Aiheesta muualla

Kuvia tai muita tiedostoja aiheesta Voulisméni Wikimedia Commonsissa
PlayStation

| PlayStation |
| --- | --- |


Kehittäjä:  Sony Computer Entertainment
Valmistaja:  Sony
Tuotesarja:  PlayStation
Sukupolvi:  Viides sukupolvi
Julkaisu:  JP 3. joulukuuta 1994NA 9. syyskuuta 1995EU 29. syyskuuta 1995
Valmistusmaa:  Japani
Laitteisto:  33,8688 MHz:n MIPS R3000 -suoritin
Muisti:  2 Mt keskusmuistia, 1 Mt VRAM, 512 kt äänimuistia
Tallennusväline:  CD
Lisälaitteet:  Muistikortti, 10 tuuman nestekidenäyttö PSone-malliin.
Myydyt yksiköt:  102,00 miljoonaa 
Myydyin peli:  Gran Turismo, n. 13,51 miljoonaa kpl (tilanne 14. syyskuuta 2014)
Pelit:  Luettelo PlayStation-peleistä
Seuraaja:  PlayStation 2
Kotisivut:  www.playstation.com
Lisää videopeliartikkeleitaVideopelien teemasivulla
PlayStation (jap. プレイステーション, virallisesti lyhennettynä PS, joskus myös PSX, PS1 tai PSone) on Sonyn kehittämä 32-bittinen viidennen sukupolven pelikonsoli. PlayStationin nimi sen kehitysvaiheessa oli PSX. PlayStation julkaistiin Japanissa 3. joulukuuta 1994, Yhdysvalloissa 9. syyskuuta 1995 ja Euroopassa 29. syyskuuta 1995. PlayStationia on myyty yli 100 miljoonaa ja sen pelejä lähes miljardi kappaletta. Konsolin valmistus lopetettiin 23. maaliskuuta 2006 eli 11 vuotta julkaisunsa jälkeen.
PlayStation aloitti samannimisen tuotesarjan.
Historia > Pelikehitys

Sonyn käyttämä optinen levy antoi etulyöntiaseman pelien julkaisuun. Aiemmin tavallinen ROM-muistiin perustuva pelimoduuli maksoi 8–10 dollaria kappaleelta ja vaati viikkoja sisällön tallettamiseen muisteille. Optinen levy maksoi vastaavasti noin dollarin kappaleelta, ei ollut minimitilausta ja varastot pystyttiin nopeasti täyttämään. Tämä johti liiketoimintamallin muutokseen.
Sony piti tarkoituksella suhteellisen pienenä omien studioiden kehittämien pelien määrän ja panosti kolmansien osapuolien kehitykseen. Vain noin neljännes oli Sonyn itsensä kehittämiä kun kilpailevilla Segalla ja Nintendolla omien studioiden kehittämien pelien määrä oli 80–90 prosenttia valikoimasta. Sonylla ei ollut ennestään videopelien kehitystä vaan laitteiston kehitys toimi Sonyn musiikkiosaston kanssa. Musiikkiosaston tapa markkinoida pelejä poikkesi myös totutusta tavasta pelien markkinoinnissa, joka näkyi rock-yhtyeille tyypillisinä mainoksina.
Historia > Ohjaimen kehitys

Sonyn insinööri Teiyu Goto, joka toimi ensimmäisen PlayStation ja sen ohjaimen suunnittelijana, on kertonut näppäimissä olevien muotojen merkityksen olleen tarkoin harkittu. Muiden yhtiöiden käyttäessä aakkosia tai värejä Sonylla haluttiin yksinkertaisemmin muistettavia ikoneja tai symboleja. Goto sai ajatuksen kolmion, neliön, ristin ja ympyrän yhdistelmästä (, , , ), joille hän antoi symbolin ja värin lisäksi tarkoituksen. Kolmio tarkoittaa näkökulmaa, joka esittää päätä tai suuntaa. Neliö viittaa paperinpalaan, joka esittää valikoita. Ympyrä ja risti tarkoittavat "kyllä" ja "ei" valintoja: ihmiset olettivat näiden värien olevan sekaantuneita ja Goton piti vahvistaa että se oli mitä hän halusi. Ylempi johto myös halusi ohjaimesta samankaltaisemman Super Nintendo Entertainment Systemin käyttämän ohjaimen kanssa, mutta Goton kahvallinen malli voitti lopulta.
Historia > Muistikortti

Aiemmin pelikonsolien käyttämät pelimoduulit sisälsivät toisinaan paristovarmennettua muistia, johon pelitilan saattoi tallentaa. Sega kokeili konsolin sisäistä tallennusta, mutta PlayStation myötä yleistyi erillisen muistikortin käyttö pelitilanteen tallentamiseen.
Myynti

18. toukokuuta 2004 mennessä Sony oli myynyt maailmanlaajuisesti 100 miljoonaa PlayStation- ja PSone-konsolia. Maaliskuussa 2005 tarjolla oli 7 743 eri ohjelmistoa, joita oli myyty yhteensä 959 miljoonaa kappaletta. PlayStationin logon suunnitteli Manabu Sakamoto, joka suunnitteli logot myös Sonyn VAIO-tuotteisiin.
Tunnetuimpia PlayStation-pelejä

Konsoli oli erittäin suosittu ja synnytti niin sanotun ”pleikkarisukupolven”. PlayStationin tunnetuimpia pelejä olivat Tomb Raider, Final Fantasy VII, Resident Evil, Tekken, Ridge Racer, WipEout, Gran Turismo, Crash Bandicoot, Spyro sekä Metal Gear Solid.
Muut versiot

Ensimmäinen uusi versio oli varhain 1996 tehty päivitys, jossa pyrittiin vähentämään ylikuumenemisesta aiheutuvia ongelmia. Useat pelaajat olivat valittaneet videopätkien nykivän sekä konsolista kuuluvan tikittävää ääntä. Ongelmaan näytti tepsivän konsolin kääntäminen ylösalaisin tai sivuttain, vaikka eräät pelaajat tyytyivät iskemään konsolin kantta. Tämä ongelma periytyi sittemmin ensimmäisen sukupolven PlayStation 2:een.
Sony ei muuttanut konsolin teknisiä ominaisuuksia tai ulkonäköä mutta poisti japanilaisesta versiosta jääneet RCA-portit. Samalla poistettiin myös rinnakkaisportti kustannussyistä, ja yhtiö paransi hieman laseryksikön kokoamismenetelmää.
Sony valmisti alkuperäisestä konsolista uudelleen suunnitellun version, joka mahtui pienempään ja ergonomisempaan koteloon (eli käytännössä slim-versio). Uuden laitteen nimeksi tuli PSone, ja se esiteltiin syyskuussa 2000.
PlayStationin ominaisuuksia voi laajentaa asentamalla siihen mod-piirin. Tällöin on mahdollista pelata muista maista tuotuja pelejä sekä pelejä, jotka eivät ole saaneet Sonyn virallista hyväksyntää. Myös piraattipelien pelaaminen onnistuu tällaisella piirillä.
Tekniset ominaisuudet > Pääprosessori

MIPS R3000A -yhteensopiva (R3051) 32-bittinen RISC-piiri, joka toimii 33,8688 megahertsin nopeudella
LSI Logic Corp. valmistaa piiriä SGI:ltä lisensoidulla teknologialla.
Ominaisuuksia:
Laskentateho: 30 MIPS
Väylän kaistanleveys: 132 Mbit/s
Käskyvälimuisti: 4 kt
Datavälimuisti: 1 kt
Tekniset ominaisuudet > Geometrinen yksikkö

Tämä osa sijaitsee pääprosessorin sisällä ja tarjoaa koneelle 3D-grafiikassa tarvittavat vektorilaskentakäskyt.
Ominaisuuksia:
Laskentateho: 66 MIPS
360 000 täytettyä polygonia sekunnissa
180 000 tekstuurimapattua ja valaistua polygonia sekunnissa
Tekniset ominaisuudet > Datanpurkamisyksikkö

Tämä keskusyksikön sisällä oleva piiri hoitaa kuvien ja videoiden purkamisen.
Tekniset ominaisuudet > Grafiikkayksikkö

Tämä keskusyksiköstä erillinen piiri hoitaa 2D-grafiikan (mukaan lukien 2D-muotoon muunnettujen 3D-polygonien) piirtämisen.
Ominaisuuksia:
16,7 miljoonaa väriä
Resoluutio välillä 256 × 224 ja 640 × 480
4 000 8 × 8 -kokoista spriteä spritekohtaisella skaalauksella ja rotaatiolla
Parallaksivieritys
Tasa- ja gouraud-varjostus sekä teksturointi
Tekniset ominaisuudet > Ääniyksikkö

24 kanavaa 44,1 kilohertsin näytteenottotaajuudella
Tekniset ominaisuudet > Muisti

2 megatavua RAM-muistia
1 megatavu videomuistia
512 kilotavua äänimuistia
512 kilotavua käyttöjärjestelmän ROM-muistia
Tekniset ominaisuudet > CD-ROM-asema

Kaksinkertainen nopeus (maksimissaan 300 kt/s)
Aiheesta muualla

Kuvia tai muita tiedostoja aiheesta PlayStation Wikimedia Commonsissa
Sony PlayStationin virallinen sivusto suomeksi (Arkistoitu – Internet Archive)
Sony PlayStationin virallinen sivusto englanniksi
Viidennen sukupolven pelikonsolit
3DO
Amiga CD32
Apple Bandai Pippin
Atari Jaguar
Bandai Playdia
Casio Loopy
FM Towns Marty
Nintendo 64
NEC PC-FX
PlayStation
Sega Saturn
Alkuperäinen peliohjain, joka oli saanut vaikutteita Super Nintendon ohjaimesta. Tämä malli korvattiin ensin Dual Analogilla ja sitten DualShockilla.
PlayStationin muistikortti
Demo 1 levyt olivat monien alkuperäisten PlayStation-konsolien mukana tulleita jolla sai pientä ensikosketusta konsolin tarjontaan
PSone nestekidenäytöllä ja DualShock-ohjaimella
PlayStationin emolevy